16. ΒΑΣΙΛΙΚΟΝ ΔΙΑΤΑΓΜΑ της 10 Αυγ./17 Σεπτ. 1954 Περί τρόπου προσδιορισμού αξίας δημιουργουμένων οικοπέδων, προσθέτου αξίας ακινήτων, καθορισμού υποχρέων, συστάσεως Επιτροπών και διαδικασίας βεβαιώσεως και εισπράξεως της αποζημιώσεως του Ν.Δ. 2722/1953. Εν όψει της §. 3 του άρθρ. 8 του ν.δ. 2722/1953 «περί τροποποιήσεως και συμπληρώσεως των διατάξεων των αφορωσών τον Οργανισμόν Αποχετεύσεως της περιοχής Πρωτευούσης». Στοιχεία εξακριβώσεως και προσδιορισμού αξίας. Άρθρον 1.-1.Δια την εξακρίβωσιν και τον προσδιορισμόν της αξίας των δημιουργουμένων οικοπέδων, συνεπεία εκτελεσθέντων ή εκτελεσθησομένων έργων αποχετεύσεως της περιοχής τέως Διοικήσεως Πρωτευούσης, των περιλαμβανομένων εν τω εδαφίω β΄ του άρθρ. 7 του ν.δ. 2722/1953, ως και της προσθέτου αξίας των αστικών ή αγροτικών ακινήτων των ωφελουμένων εκ των εκτελεσθέντων ή εκτελεσθησομένων έργων, συνεπεία των οποίων ηυξήθη ή επαυξάνεται η αξία των, κατά τα εν εδαφίω γ΄ του αυτού άρθρ. 7, προς επιβολήν της υπέρ του Οργανισμού Αποχετεύσεως της περιοχής Πρωτευούσης (Ο.Α.Π.) αποζημιώσεως των παραγράφων 1 και 2 του άρθρου 8 του αυτού ν.δ. λαμβάνονται υπ’ όψιν και συνεκτιμώνται τα στοιχεία μεταβιβάσεως παρομοίων ακινήτων, τα οποία προκύπτουσιν εκ συμβολαίων ή εξ εκτιμήσεων γενομένων δια την επιβολήν του φόρου μεταβιβάσεως ακινήτων ή του φόρου κληρονομιών, δωρεών και προικών ή εξ άλλων εκτιμήσεων. Εν περιπτώσει καθ’ ην ελλείπουν τα στοιχεία ταύτα ή τα υπάρχοντα είναι ανεπαρκή ή απρόσφορα, ενεργείται προσδιορισμός της αξίας ή προσθέτου αξίας δια παντός άλλου αποδεικτικού μέσου.-2.Αι δημόσιαι εν γένει αρχαί, ως και παν φυσικόν ή Νομικόν Πρόσωπον Δημοσίου ή Ιδιωτικού Δικαίου υποχρεούνται, όπως παρέχωσι πάσαν πληροφορίαν και παν στοιχείον το οποίον διαθέτουσι. Υπόχρεοι εις αποζημίωσιν. Άρθρον 2.-1.Υπόχρεος προς καταβολήν αποζημιώσεως είναι ο έχων την κυριότητα ή την νομήν του ακινήτου κατά τον χρόνον της συντελέσεως του έργου.-2.Εν περιπτώσει καθ’ ην έχει συσταθεί δικαίωμα επικαρπίας, χρήσεως ή οικήσεως ή εμπράγματον δικαίωμα επιφανείας ή εμφυτεύσεως υφιστάμενον κατά την εισαγωγήν του Αστικού Κώδικος και μετά την εκτέλεσιν των έργων, η επιβαλλομένη αποζημίωσις επιμερίζεται μεταξύ του έχοντος το δικαίωμα τούτο και του ιδιοκτήτου του ακινήτου, εκάτερος δε υποχρεούται εις καταβολήν μέρους της αποζημιώσεως αναλόγου προς την αξίαν ην έχει το δικαίωμα αυτού εν σχέσει προς την αξίαν της πλήρους κυριότητος. - 3.Εις καταβολήν αποζημιώσεως υποχρεούνται και οι μισθωτοί των ακινήτων ων η μίσθωσις παρατείνεται αναγκαστικώς κατά τας περί ενοικιοστασίου διατάξεις.-4.Δια (Μετά την σελ. 622,10) Σελ. 622,11 ΝΒ-69 Υπόνομοι Πρωτεύουσας 23.Η.α.16 τον υπολογισμόν της αποζημιώσεως κεχωρισμένως της ψιλής κυριότητος και των λοιπών επί του ακινήτου ως άνω δικαιωμάτων εφαρμόζονται αι διατάξεις του από 27 Μαρτίου/9 Απριλίου 1954 β.δ. «περί τρόπου υπολογισμού αξίας δικαιώματος επικαρπίας κλπ. δια τον καθορισμόν της εισφοράς ν.δ. 2709/1953»( 1 ) Επιτροπαί προσδιορισμού αξίας. ΄Αρθρον 3.-1.Δια την εξακρίβωσιν των υποκειμένων εις την κατά τα ανωτέρω αποζημίωσιν ακινήτων συνιστώνται δύο Επιτροπαί προσδιορισμού αξίας εν τη έδρα του Πρωτοδικείου Αθηνών και μία Επιτροπή προσδιορισμού εν τη έδρα του Πρωτοδικείου Πειραιώς.-2.Εκάστη των Επιτροπών προσδιορισμού αξίας των εδρευουσών εν τω Πρωτοδικείω Αθηνών καθίσταται αρμοδία δια την εξακρίβωσιν των ακινήτων και προσδιορισμόν της αξίας ή προσθέτου αξίας αυτών η μεν μία δια τα ακίνητα τα κείμενα εντός της λεκάνης απορροής του Ιλισσού ποταμού η δε ετέρα δια τα ακίνητα τα κείμενα εντός της λεκάνης απορροής του Κηφισσού ποταμού.-3.Η εν τω Πρωτοδικείω Πειραιώς εδρεύουσα Επιτροπή προσδιορισμού αξίας καθίσταται αρμοδία δια την εξακρίβωσιν των ακινήτων και προσδιορισμόν της αξίας ή προσθέτου αξίας αυτών των κειμένων εις την περιφέρειαν του Πρωτοδικείου Πειραιώς.4.Εκάστη των Επιτροπών τούτων αποτελείται:α)Εξ ενός Μηχανικού επί 4ω τουλάχιστον βαθμώ της Υπηρεσίας Υδραυλικών Έργων του Υπουργείου Δημοσίων Έργων, οριζομένου μεθ’ ενός αναπληρωτού, δι’ αποφάσεως του Υπουργού Δημοσίων Έργων, ως Προέδρου.-β)Εξ ενός υπαλλήλου της Κεντρικής Υπηρεσίας του Υπουργείου Οικονομικών Γενικής Διευθύνσεως Φορολογίας, επί 6ω τουλάχιστον βαθμώ, οριζομένου, μετά του αναπληρωτού, δι’ αποφάσεως του Υπουργού των Οικονομικών, και-γ)Εξ ενός Μηχανικού της Τεχνικής Υπηρεσίας Δήμων και Κοινοτήτων της Νομαρχίας Αττικής, οριζομένου δι’ αποφάσεως του Νομάρχου Αττικής μετά τού αναπληρωτού του, ως μελών.-Χρέη Γραμματέων εν εκάστη Επιτροπή, εκτελεί είς υπάλληλος της Υπηρεσίας Υδραυλικών Έργων του Υπουργείου Δημοσίων Έργων ή του Οργανισμού Αποχετεύσεως Πρωτευούσης (Ο.Α.Π.), οριζόμενος μετά του αναπληρωτού του δι’ αποφάσεως του Υπουργού Δημοσίων Έργων, ή κατά περίπτωσιν υπό του Προέδρου του Ο.Α.Π. Διαδικασία επιτροπών προσδιορισμού αξίας. ΄Αρθρον 4.-1.Η Επιτροπή Προσδιορισμού συνεδριάζει κατά τα υπό του Προέδρου αυτής οριζόμενα εις το κατάστημα του Υπουργείου Δημοσίων Έργων ή εις έτερον Δημόσιον κατάστημα ή τοιούτον του  Σελ. 622,12 Ο.Α.Π. και επιλαμβάνεται του Έργου της αυτεπαγγέλτως δυναμένη να προσκαλή τους υποχρέους όπως αναπτύξωσι ενώπιόν της προφορικώς και εγγράφως τους ισχυρισμούς των.-2.Η επιτροπή επί τη βάσει των υπ’ όψει της τιθεμένων ή των υπ’ αυτής συλλεγομένων στοιχείων, μετά προηγουμένην επί τόπου έρευναν και μελέτην των εκάστοτε προκυπτόντων θεμάτων ως και της προσωπικής αντιλήψεως των μελών της, προσδιορίζει ητιολογημένως την μετά την εκτέλεσιν των έργων αξίαν των εξ αυτών δημιουργουμένων οικοπέδων ή την πρόσθετον αξίαν ην απέκτησαν τα εξ αυτών ωφελούμενα ακίνητα, της σχετικής αποφάσεώς της υπογραφομένης υφ’ όλων των μελών της και του Γραμματέως.-3.Προκειμένου περί πλειόνων υποχρέων, εφ’ όσον η επιβαλλομένη αποζημίωσις έχει ως βάσιν το αυτό ακίνητον, δύναται η Επιτροπή να εκδόση μίαν απόφασιν εις ην δέον να καθορίζεται διακεκριμένη η υποχρέωσις εκάστου.-4.Περί εκάστης συνεδριάσεως τηρούνται εν ιδίω βιβλίω συνοπτικά πρακτικά υπογραφόμενα υπό του κ. Προέδρου, των μελών και του Γραμματέως.-5.Τας κατά τ’ ανωτέρω εκδιδομένας αποφάσεις μεθ’ ολοκλήρου του φακέλλου, η Επιτροπή παραδίδει, δια του Γραμματέως της εγγράφως προς τον Ο.Α.Π. Κοινοποίησις αποφάσεως.-Ένστασις. Άρθρον 5.-1.Επιμελεία του Ο.Α.Π. ενεργείται η κοινοποίησις των ανωτέρω αποφάσεων προς τους υποχρέους δια την καταβολήν της αποζημιώσεως.2.Εάν ο προς ον κοινοποιείται η απόφασις αμφισβητή την υποχρέωσιν του προς καταβολήν αποζημιώσεως ή το μέγεθος αυτής, δικαιούται να υποβάλη εις τον Ο.Α.Π. ένστασιν κατά της άνω αποφάσεως, εντός δεκαημέρου ανατρεπτικής προθεσμίας από της προς αυτόν κοινοποιήσεως ταύτης, εν η δέον να περιλαμβάνηται και διορισμός πληρεξουσίου ή αντικλήτου εν τη έδρα της Επιτροπής, οσάκις ο ενιστάμενος κατοικεί εκτός της έδρας αυτής.-3.Κατ’ αποφάσεων κοινών υποχρέων, δύναται ν’ ασκήται μία κοινή ένστασις παρ’ όλων ή τινών των υποχρέων ή κεχωρισμένη παρ’ εκάστου. Δια της εκδιδομένης αποφάσεως επί κοινής ενστάσεως θα καθορίζηται κεχωρισμένη υποχρέωσις εκάστου ενισταμένου.-Το αυτό θέλει ισχύει και εν περιπτώσει συνεκδικάσεως πλειόνων εντάσεων αφορωσών τον καθορισμόν της αποζημιώσεως δια το αυτό ακίνητον πλειόνων υποχρέων. 23.Η.α.16 Υπόνομοι Πρωτεύουσας Επιτροπή ενστάσεων Άρθρ.6.-1.Δια την εκδίκασιν των κατά τ’ ανωτέρω υποβαλλομένων ενστάσεων κατ’ αποφάσεων προσδιορισμού του οφειλομένου ποσού αποζημιώσεως υπέρ του Ο.Α.Π. συνιστάται μία Επιτροπή εν Αθήναις. 2.Η Επιτροπή ενστάσεων αποτελείται:α)Εκ του παρά τω Υπουργείω Δημοσίων ΄Εργων Παρέδρου του Νομικού Συμβουλίου του Κράτους, αναπληρουμένου παρ’ ετέρου Παρέδρου του Νομικού Συμβουλίου του Κράτους, οριζομένου δι’ αποφάσεως του Υπουργού Οικονομικών, ως Προέδρου, β)Εξ ενός Πρωτοδίκου οριζομένου μετά γνώμην του Προέδρου Πρωτοδικών Αθηνών, δι’ αποφάσεως του Υπουργού Δικαιοσύνης, μεθ’ ενός αναπληρωτού. γ)Εξ ενός τεχνικού υπαλλήλου του Υπουργείου Δημοσίων Έργων επί 4ω τουλάχιστον βαθμώ οριζομένου υπό του Υπουργού Δημοσίων Έργων μεθ’ ενός αναπληρωτού. δ)Εξ ενός υπαλλήλου Υπουργείου Οικονομικών, Γενικής Διευθύνσεως Φορολογίας, επί 4ω τουλάχιστον βαθμώ οριζομένου δι’ αποφάσεως του Υπουργού Οικονομικών, μεθ’ ενός αναπληρωτού και ε)Εξ ενός Δημοτικού Συμβούλου του Δήμου Αθηναίων οριζομένου παρά του Δημοτικού Συμβουλίου του Δήμου Αθηναίων, μεθ’ ενός αναπληρωτού, ως μελών. Χρέη Γραμματέως εκτελεί υπάλληλος της Υπηρεσίας Υδραυλικών Έργων του Υπουργείου Δημοσίων Έργων επί 5ω τουλάχιστον βαθμώ οριζόμενος παρά του Υπουργού Δημοσίων Έργων μεθ’ ενός αναπληρωτού. 3.Η επιτροπή συνεδριάζει δημοσία εν τω Καταστήματι του Υπουργείου Δημοσίων Έργων ή ετέρω Δημοσίω Καταστήματι, ή τω του Ο.Α.Π. οριζομένων δι’ αποφάσεως της Επιτροπής και εις χρόνον οριζόμενον υπό του Προέδρου αυτής. Ο Ο.Α.Π. δύναται να παρίσταται εν τη Επιτροπή δι’ αντιπροσώπου του οριζομένου ως τοιούτου δια πράξεως του Διοικητικού αυτού Συμβουλίου ειδοποιουμένου εγγράφως παρά του Γραμματέως της Επιτροπής. Εν η περιπτώσει ο ενιστάμενος, προσηκόντως προσκληθείς, δεν παραστή είτε αυτοπροσώπως είτε δι’ εντολοδόχου, η Επιτροπή αποφασίζει και απόντος αυτού. 4.Τα της τηρητέας διαδικασίας ενώπιον της Επιτροπής εκδικάσεως ενστάσεων, ήτοι δικαιοδοσία του Προέδρου της Επιτροπής, ειδοποίησις ενδιαφερομένων όπως παραστώσι κατά την δικάσιμον, τήρησις πρακτικών, παράστασις διαδίκων, έκδοσις και δημοσίευσις αποφάσεων κλπ. διέπονται υπό των διατάξεων του Κώδικος Φορολογίας Καθαρών Προσόδων περί εκδικάσεως των ενστάσεων παρά της Επιτροπής του άρθρ. 39 του κώδικος τούτου, εφ’ όσον δεν ορίζεται άλλως υπό του Ν.Δ. 2722/1953 και του παρόντος. 5.Ο Γραμματεύς της Επιτροπής δέον ν’ αποστέλλη αμελλητί την εκδιδομένην απόφασιν μεθ’ ολοκήρου του φακέλλου εις τον Ο.Α.Π. 6.Αι εκδιδόμεναι αποφάσεις παρά της Επιτροπής ενστάσεων κοινοποιούνται επιμελεία της Υπηρεσίας του Ο.Α.Π. εις τους ενδιαφερομένους. 7.Αι οριστικαί αποφάσεις της Επιτροπής ενστάσεων εις ουδέν περαιτέρω τακτικόν ή έκτακτον ένδικον μέσον υπόκεινται. Η υπό του ανωτέρω άρθρ. 6 προβλεπομένη Επιτροπή ενστάσεων διετηρήθη άνευ μεταβολής της συνθέσεως και των αρμοδιοτήτων αυτής δια του άρθρ. 3 Β.Δ. 449 της 29/31 Μαΐου 1965 (ΦΕΚ Α΄ 99). Βεβαίωσις και είσπραξις αποζημιώσεως Άρθρ.7.-Η Υπηρεσία του Ο.Α.Π. επί τη βάσει των αποφάσεων των Επιτροπών Προσδιορισμού Αξίας καθ’ ων δεν εκοινοποιήθη ένστασις εντός της δεκαημέρου προθεσμίας ή των εκδοθεισών αποφάσεων της Επιτροπής εκδικάσεως ενστάσεων, βεβαιοί την καθορισθείσαν αποζημίωσιν δια συντάξεως χρηματικών καταλόγων και προβαίνει εις την είσπραξιν ταύτης. Καταβολή αποζημιώσεως Άρθρ.8.-1.Τα κατά τ’ ανωτέρω καθοριζόμενα ποσά της υπέρ του Ο.Α.Π. αποζημιώσεως καταβάλλονται τοις μετρητοίς εις είκοσιν ίσας εξαμηνιαίας δόσεις της πρώτης τούτων αρχομένης από της 1ης του μηνός Ιανουαρίου ή της 1ης του μηνός Ιουλίου ήτις ακολουθεί μετά κοινοποίησιν της σχετικής αποφάσεως. Εν περιπτώσει καθυστερήσεως καταβολής των δόσεων οφείλεται τόκος 6% ετησίως υπέρ του Ο.Α.Π. 2.Εις περίπτωσιν πωλήσεως του ακινήτου εις ο αναφέρεται η αποζημίωσις η προς τον Ο.Α.Π. οφειλομένη αποζημίωσις ή το υπολειπόμενον μέρος αυτής είναι εξ ολοκλήρου αμέσως καταβλητέα εκ του εισπραχθησομένου τιμήματος. 3.Εις περίπτωσιν εκτελέσεως οικοδομικών εργασιών επί του ακινήτου εις ο αναφέρεται η αποζημίωσις καθίσταται αμέσως απαιτητή και καταβλητέα ολόκληρος η οφειλομένη αποζημίωσις ή το υπολειπόμενον μέρος αυτής πλην αν αύτη υπερβαίνη το 1/10 της προϋπολογιζομένης αξίας των οικοδομικών εργασιών οπότε η απαίτησις προς άμεσον καταβολήν αποζημιώσεως περιορίζεται εις το 1/10 της προϋπολογιζομένης αξίας των οικοδομικών εργασιών. 4.Μέχρις ολοσχερούς εξοφλήσεως του συνόλου της κατά τ’ ανωτέρω καθοριζομένης οφειλής, τα περί ων το Ν.Δ. 2722/1953 ακίνητα καθίστανται ενυπόθηκα υπέρ του Ο.Α.Π. προς ασφάλειαν της αιτήσεώς του ταύτης όσον αφορά μόνον την οφειλομένην υπό του ιδιοκτήτου αποζημίωσιν. (Αντί της σελ. 622,13) Σελ. 622,13(α) 268-149 Υπόνομοι Πρωτεύουσας 23.Η.α.16 Η υποθήκη ισχύει από της εγγραφής αυτής εις τα βιβλία υποθηκών. 5.Οι καθολικοί ή ειδικοί διάδοχοι του υποχρέου καθίστανται αλληλεγγύως υπόχρεοι προς καταβολήν της οφειλομένης αποζημιώσεως κατά την παρ. 1 του παρόντος άρθρου. Άρθρον.9.-«1.Εις τα μέλη και τους γραμματείς των προβλεπομένων υπό του παρόντος Επιτροπών καταβάλλονται κατά μήνα έξοδα κινήσεως κατ’ αποκοπήν οριζόμενα δια κοινής αποφάσεως των Υπουργών Δημοσίων Έργων και Οικονομικών». Η παρ. 1 αντικατεστάθη ως άνω δια του Β.Δ. 85 της 18 Ιαν./2 Φεβρ. 1966 (ΦΕΚ Α΄ 21). 2.Πάσαι αι δαπάναι της προηγουμένης παραγράφου βαρύνουσι τον προϋπολογισμόν του Ο.Α.Π. Σελ. 622,14(α) 23.Η.α.16 Υπόνομοι Πρωτεύουσας